**OBAVIJEST O TESTIRANJU**

**Javni natječaj za prijam u državnu službu na neodređeno vrijeme („Narodne novine“ broj 61/22)**

Obavještavamo kandidate, prijavljene na Javni natječaj za prijam u državnu službu na neodređeno vrijeme, u Središnjem državnom uredu za obnovu i stambeno zbrinjavanje, a u dijelu natječaja „**II. SEKTOR ZA GRAĐENJE, *Služba za objekte pod zaštitom spomenika kulture,* viši stručni savjetnik za obnovu i stručni suradnik za obnovu“** objavljenog u Narodnim novinama broj 61/22 od dana 1.6.2022. godine na web stranicama Središnjeg državnog ureda za obnovu i stambeno zbrinjavanje, Ministarstva pravosuđa i uprave i Hrvatskog zavoda za zapošljavanje, kako će se **u četvrtak, 07.srpnja 2022. godine** **s početkom u 11:00 sati u prostorijama Središnjeg državnog ureda za obnovu i stambeno zbrinjavanje, na adresi Savska cesta 28, Zagreb**, održati prva i druga faza testiranja u dijelu koji se odnosi na pismenu provjeru znanja, sposobnosti i vještina bitnih za obavljanje poslova radnog mjesta, kao i razgovor (intervju) s kandidatima koji su zadovoljili u prvoj i drugoj fazi testiranja.

Popis kandidata, za koje je utvrđeno da su dostavili uredne prijave i da ispunjavanju formalne uvjete i slijedom toga ostvaruju pravo pristupa prvoj fazi testiranja, objavljen je uz ovu Obavijest na web stranici Središnjeg državnog ureda **(Popis kandidata za testiranje)**.

 Kandidati koji ne pristupe testiranju, smatra se da su povukli prijavu na Javni natječaj i više se ne smatraju kandidatima. **Promjena datuma i vremena održavanja testiranja i razgovora (intervjua) nije moguća.**

 Osobe koje ne ispunjavaju formalne uvjete iz Javnog natječaja a samim time i nisu na Popisu kandidata za testiranje, o razlozima istoga biti će obavještene putem elektronske pošte na e-mail adresu koju su naveli u svojoj prijavi.

Za sve dodatne informacije kandidati/kinje se mogu obratiti na e-mail zaposljavanje@sduosz.hr

**PRAVILA TESTIRANJA**

1. Na testiranje je potrebno doći sa kemijskom olovkom.
2. Kandidatima će biti podijeljena pitanja za provjeru znanja. Kandidati su dužni vlastoručno i čitko upisati ime i prezime, te se vlastoručno potpisati na za to označeno mjesto na kraju testa.
3. Za vrijeme provjere znanja i sposobnosti NIJE DOPUŠTENO:
* Koristiti se bilo kakvom literaturom odnosno bilješkama
* Koristiti mobitel ili druga komunikacijska sredstva
* Napuštati prostoriju dok se provjera znanja odvija
* Razgovarati s ostalim kandidatima niti na drugi način remetiti koncentraciju kandidata.

Ukoliko pojedini kandidat prekrši pravila testiranja biti će udaljen s provjere znanja a rezultat Komisija neće priznati niti ocjenjivati.

Za vrijeme boravka u Središnjem državnom uredu kandidati su dužni poštivati kućni red i postupati prema uputama službenih osoba. U slučaju kršenja kućnog reda i nepridržavanja uputa službenih osoba, kandidati će biti upozoreni na primjeren način a ako se i dalje nastave neprimjereno ponašati biti će udaljeni sa testiranja te će se smatrati da su povukli prijavu.

1. Za svaki dio provjere znanja, sposobnosti i vještina **prve faze testiranja** dodjeljuje se od 0 do

10 bodova. Smatra se da su kandidati zadovoljili na provjeri znanja, sposobnosti i vještina ako su za svaki dio provedene provjere dobili najmanje 5 bodova. Odgovori na testu moraju biti jasno i nedvosmisleno označeni, u protivnom će se takav odgovor ocijeniti kao netočan s 0 bodova. Ukoliko kandidat smatra da je pogriješio odgovor, odgovor koji smatra netočnim potrebno je prekrižiti i potpisati se pored njega a potom zaokružiti odgovor koji smatra točnim.

1. **U drugu fazu testiranja** upućuju se kandidati koji su ostvarili najbolje rezultate u prvoj fazi

testiranja.

**Druga faza testiranja** sastoji se od pismene provjere znanja rada na osobnom računalu.

Kandidate koji su ostvarili dovoljan broj bodova (5 bodova) za prolazak na razgovor (intervju), koji će se održat isti dan četvrtak 07. srpnja 2022. godine, usmeno će obavijestiti član Komisije koji je prisutan na prvoj i drugoj fazi testiranja.

**Razgovor (intervju) s kandidatima** koji su bodovno zadovoljili u prvoj i drugoj fazi, održat će se isti dan 07. srpnja 2022 godine u poslijepodnevnim satima. Član Komisije će kandidate usmeno obavijestiti o točnom vremenu razgovora (intervjua).

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu. Razgovor (intervju) također se vrednuje bodovima od 0 do 10.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na pismenom testiranju i razgovoru (intervju).

Komisija državnom tajniku dostavlja Izvješće o provedenom postupku, koje potpisuju svi članovi Komisije, uz koje se prilaže i rang lista kandidata.

Izabrani kandidati o istom će biti obaviješteni putem e-maila.

SREDIŠNJI DRŽAVNI URED ZA

OBNOVU I STAMBENO ZBRINJAVANJE